કપિલે કલકત્તાના એક અખબારને મુલાકાતમાં કહ્યું હતું કે ‘શુક્રવારે પટૌડીની દફનક્રિયા વખતે વર્તમાન ભારતીય ક્રિકેટ ટીમમાંથી કેમ કોઈ હાજર નહોતું એનું કારણ તો મને ખબર નથી, પરંતુ મારે એટલું કહેવું જ છે કે ક્રિકેટની આવી મહાન હસ્તીને અલવિદા કરવાની લાગણી વર્તમાન પ્લેયરોમાં હોવી જ જોઈએ. ક્રિકેટ બોર્ડમાંથી આઇપીએલના નવા ચૅરમૅન રાજીવ શુક્લા સિવાય બીજું કોઈ હાજર નહોતું. બોર્ડના ઍડમિનિસ્ટ્રેટરરોને કદાચ ખેલાડીઓ બહુ મહkવના નહીં લાગતા હોય. મને લાગે છે કે હવે બોર્ડ એક મીટિંગ બોલાવશે અને એમાં કોઈ મેમ્બર ટાઇગર પટૌડી ટ્રોફીની સ્થાપના કરવાનું સૂચન કરશે. આવું જો કરવું હોય તો પ્લેયરની હયાતીમાં જ થવું જોઈએ. આવી મોટી હસ્તી આપણી વચ્ચે હોય ત્યારે જ તેમની કદર થવી જોઈએ. તેમના અવસાન પછી તેમની કદર કરો એનો શું મતલબ! આપણે ત્યાં તો જ્યારે કોઈ મહાન વ્યક્તિ ઇશ્વરને પ્યારી થઈ જાય ત્યાર પછી જ લોકો તેમને યાદ કરતા હોય છે.’